محمد محسن خان

محمد محسن خان (ولادت: 1927ء - وفات: 14 جولا‎ئی 2021ء) پشتون مصنف اور مترجم تھے جو صحیح بخاری اور قرآن کے انگریزی ترجمے کے لئے مشہور ہیں۔ وہ بنیادی طور پر صحیح البخاری اور قرآن کریم  کے انگریزی ترجمے کے لئے پہچانے جاتے ہیں۔ قرآن کریم کا ان کا انگریزی ترجمہ نوبل قرآن کے عنوان سے مشہور ہے، جس کو انہوں نے محمد تقی الدین ہلالی کے ساتھ مکمل کیا۔

ابتدائی زندگی اور تعلیم 
محمد محسن خان 1927ء میں پاکستان کے قصور میں پیدا ہوئے تھے۔ ان  کے دادا دادی جنگ اور قبائلی تنازعات سے بچنے کے لئے افغانستان سے ہجرت کر پاکستان چلے گئے۔ ان کا تعلق پشتون قبائل کی ایک شاخ  سے تھا  جو افغانستان کے صوبہ قندہار کی وادی ارغستان میں رہتا تھا  جہاں محسن خان نے اپنی بیشتر تعلیم مکمل کی۔

خان نے جامعہ پنجاب سے ایم بی بی ایس کی ڈگری حاصل کی  اور ویلز یونیورسٹی سے سینے کے امراض کا  ڈپلوما حاصل کیا۔ یونیورسٹی آف ویلز میں تعلیم سے قبل، انہوں نے لاہور یونیورسٹی کے یونیورسٹی اسپتال میں کام کیا۔ بعد میں خان نے سعودی عرب کی وزارت صحت کے ساتھ کام کیا اور پھر سینے کے امراض کے لئے سادات اسپتال کے ڈائریکٹر مقرّر کے گئے۔ وہ مدینہ منورہ منتقل ہوگئے  جہاں انہوں نے کنگ فیصل اسپیشلسٹ اسپتال اور ریسرچ سنٹر میں سینے کے امراض (Chest Diseases) کے محکمہ کے چیف کے طور پر خدمات انجام دیں۔ بعد میں وہ مدینہ کی جامعہ اسلامیہ کے کلینک کے ڈائریکٹر بنے۔

تصانیف 
محمد محسن خان کی کچھ کتابیں انگریزی زبان میں:

 صحیح البخاری کا انگریزی زبان میں ترجمہ
 خلاصہ صحیح البخاری
 نوبل قرآن،  محمد محسن خان اور تقی الدین ہلالی کا قرآن کریم کا انگریزی ترجمہ

وفات 
محمد محسن خان کی وفات 14 جولا‎ئی 2021ء کو سعودی عرب کے شہر مدینہ منورہ میں ہوئی۔ ان کی نماز جنازہ مسجد الحرام میں ادا کی گئی اور انہیں جنت البقیع میں سپرد خاک کردیا گیا۔

مزید دیکھیے 
 محمد بن جمیل زینو
 صالح فوزان
 تقی الدین ہلالی

بیرونی روابط 
 Biography of Dr. Muhsin Khan
 Read translation of Quran by Dr. Muhsin Khan

حوالہ جات 

1927ء کی پیدائشیں
اسلامی عالم کے نامکمل مضامین
انگریزی مترجمین قرآن
پاکستانی شخصیات نامکمل مضامین
پشتون شخصیات
ضلع قصور کی شخصیات
فضلا جامعہ پنجاب
افغان نژاد پاکستانی شخصیات
یونیورسٹی آف ویلز کے فضلا